**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL darbo sutarties su ramvydu juška nutraukimo**

2019 m. rugsėjo 12 d. Nr. T1-277

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos darbo kodekso 54 straipsniu, 127 straipsnio 6 dalimi ir atsižvelgdama į Klaipėdos „Vėtrungės“ gimnazijos direktoriaus Ramvydo Juškos 2019-06-27 prašymą Nr. R1-4370 „Dėl darbo sutarties nutraukimo šalių susitarimu“, Biudžetinių įstaigų vadovų darbo santykių reguliavimo komisijos posėdžio 2019 m. liepos 15 d. protokolą Nr. TAR1-92, Rasos Pragulbeckienės 2019 m. rugpjūčio 26 d. sutikimą, Klaipėdos miesto savivaldybės taryba nusprendžia:

1. Nutraukti 2019 m. spalio 11 d. 2001 m. kovo 5 d. Darbo sutartį Nr. 387, sudarytą su Ramvydu Juška, Klaipėdos „Vėtrungės“ gimnazijos direktoriumi, Lietuvos Respublikos darbo kodekso 54 straipsnio pagrindu (darbo sutarties nutraukimas šalių susitarimu) ir ne vėliau kaip paskutinę darbo dieną išmokėti visą iki atleidimo dienos priklausantį darbo užmokestį, jo penkių vidutinių darbo užmokesčių dydžio kompensaciją ir piniginę kompensaciją už nepanaudotas kasmetines atostogas.

2. Įpareigoti Rasą Pragulbeckienę, Klaipėdos „Vėtrungės“ gimnazijos direktoriaus pavaduotoją ugdymui, per 3 dienas pranešti apie biudžetinės įstaigos vadovo atleidimą Juridinių asmenų registro tvarkytojui.

3. Pavesti Rasai Pragulbeckienei, Klaipėdos „Vėtrungės“ gimnazijos direktoriaus pavaduotoją ugdymui, nuo 2019 m. spalio 14 d. laikinai vykdyti įstaigos vadovo funkcijas, kol teisės aktų nustatyta tvarka bus paskirtas įstaigos vadovas.

Šis sprendimas gali būti skundžiamas per vieną mėnesį nuo sužinojimo apie teisių pažeidimą darbo ginčų komisijai Lietuvos Respublikos darbo kodekso nustatyta tvarka.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – savivaldybės meras | Vytautas Grubliauskas |

Parengė

Personalo skyriaus vyriausioji specialistė

Edita Dimšienė, tel. 39 32 28

2019-09-09